Buka-thuto ya ntlha mo Aforika Borwa ya go Maketa Bojanala e ne ya gatisiwa ka 1997. Fa e sa le ka nako eo, go ne ga tshwarwa diporojeke di le mmalwa tsa patlisiso tse di thusang fela thata ka kgolo ya palo ya dibuka tse di buang ka go maketa bojanala. Bakwadi ba bangwe mo Aforika Borwa ba ne ba gatisa dikgatiso tse dingwe di le mmalwa. Seno ke kgatelopele e le tota mo saenseng ya bojanala e bile re dumela gore go tla tla dikgatiso tse dingwe gape di le dintsi, tse di buang ka dikgang tse di farologaneng. Go dirisa melaometheo ya bojanala e sa ntse e le kgwetlho mme boikaelelo jwa kgatiso eno ke go busetsa batho kwa melaometheong ya go maketa bojanala. Ono ke wa ntlha wa metseletsele e mebedi e e buang ka go maketa bojanala. Ka jalo, e tla solegela molemo baithuti ba tsa bojanala, badiri mo tirong eno mmogo le barutegi. Ke kgatiso e go solofetsweng gore e tla fetola boemo malebana le go maketa bojanala, segolobogolo mo nageng e e tlhabologang.